
Zagreb, 16.09.2026.

Z A P I S N I K

25. sjednice Školskog odbora Industrijske strojarske škole, održane u uredu ravnatelja dana 16. rujna 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Jelena Novosel 

Marija Prša nije prisutna.

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole


Sjednica je započela u 11,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 25. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

                        DNEVNI RED
1. Verifikacija zapisnika 24. sjednice Školskog odbora;
2. Davanje prethodne suglasnosti Školskog odbora na prijedlog ravnatelja za zasnivanje radnog odnosa po javnom natječaju, za radno mjesto:

· nastavnik/ca strojarske grupe predmeta – određeno, puno radno vrijeme, 40 sati tjedno, jedan (1) izvršitelj;
3. Sporazumni raskid Ugovora o radu radnice V.J.
4. Razno.
AD.1.
Predsjednica Školskog odbora, Iva Bojčić, daje na verifikaciju Zapisnik 24. sjednice Školskog odbora, koji članovi Školskog odbora jednoglasno usvajaju.

AD.2.
	Predsjednica Školskog odbora Iva Bojčić daje riječ tajnici Škole, Silviji Špehar, koja obavještava Školski odbor kako su na natječaj za nastavnika strojarske grupe predmeta na određeno, stigle dvije prijave kandidata. Radi se o zamjeni za nastavnicu A.J. koja je na porodiljnom do ožujka 2027.
Nakon provedenih razgovora s kandidatima, Povjerenstvo za vrednovanje kandidata prijavljenih na natječaj odabralo je D.B., diplomiranog inženjera strojarstva, s položenim stručnim ispitom i pedagoškim kompetencijama, u mirovini od 31.08.2026., kao najboljeg kandidata.
Naime, sukladno odredbi čl. 107., st.12. Zakona o odgoju i obrazovanju u osnovnoj i srednjoj školi, ako se na natječaj ne javi osoba koja ispunjava uvjete iz čl. 105. Zakona, radni odnos može se zasnovati bez natječaja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života.
Drugi kandidat, g. M.P., diplomirani inženjer poljoprivrede – mehanizacije,  posjeduje odgovarajući stupanj obrazovanja za nastavnika strojarske grupe predmeta, ali nema položen stručni ispit niti pedagoške kompetencije te se time smatra nestručnom osobom. Budući da se na natječaj nije javila druga stručna osoba koja nije u mirovini, sukladno Zakonu daje se prednost stručnom umirovljenom nastavniku sa stručnim ispitom D.B. radi osiguravanja kontinuiteta i stručne zastupljenosti nastave.
Slijedom navedenog, predlaže se sa D.B. zasnovati radni odnos na određeno vrijeme, s punim radnim vremenom, do povratka radnice A.J. na radno mjesto.
              Predsjednica Školskog odbora Iva Bojčić daje na glasanje davanje suglasnosti Školskog odbora na prijedlog za zasnivanje radnog odnosa s  D.B.
Školski odbor daje suglasnost na zasnivanje radnog odnosa sa D.B. čime je 2. točka dnevnog reda jednoglasno usvojena.  

AD.3.
Predsjednica Školskog odbora Iva Bojčić daje riječ tajnici Škole, Silviji Špehar, koja obavještava Školski odbor da je nastavnica strojarske grupe predmeta V.J. zatražila sporazumni raskid radnog odnosa, zbog prelaska na novo radno mjesto, s danom 20.09.2026. 
S obzirom da Školski odbor odlučuje o zapošljavanju i prekidu radnog odnosa, sporazumni raskid s nastavnicom V.J. uvršten je na Dnevni red.
Nakon izlaganja tajnice, a na prijedlog ravnatelja Škole, predsjednica Školskog odbora, Iva Bojčić daje na glasanje 3. točku Dnevnog reda, koju članovi Školskog odbora jednoglasno usvajaju.


AD.4.

Predsjednica Školskog odbora Iva Bojčić daje riječ ravnatelju Škole, koji ukratko obavještava Školski odbor o ostalim aktualnostima u Školi.
[bookmark: _GoBack]Ukratko, ravnatelj je istaknuo da će, s obzirom na nasilni događaj u Elektrotehničkoj školi, Škola pojačano pratiti ponašanje učenika, posebice prvih razreda, s kojima se svake godine pojavljuju sve veći izazovi. Nadalje, u tijeku je izrada Godišnjeg plana i programa te Školskog kurikuluma, a Škola će sljedeći tjedan podnijeti i prijavu za javni poziv Ministarstva znanosti, obrazovanja i mladih: „Podrška ustanovama strukovnog obrazovanja za uvođenje novih kurikula“.

Školski odbor navedeno prima na znanje.




                                                 Sjednica je završena u 11,40 sati.



Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
